Verán - Batalla do Monte Seleuco: Na Galia, Constancio II, emperador romano de Oriente, vence ao usurpador Magnencio, preto de Lugdunum (actual Lión). Magnencio escapa con vida, pero suicidarase pouco despois.

Hugo Lieben naceu en Praga e estudou primeiramente en Alemaña, e posteriormente na Universidade Alemá de Praga. Lieben, ao igual que o resto de estudosos xudeus da súa xeración procurou na tradición da Wissenschaft des Judentums para manter a súa identidade e reconstruír da historia xudía.

Os días 17 e 18 de marzo, tódalas falleiras das 370 comisións falleiras fan procesión até a Plaça de la Mare de Déu para ofrecer un ramo de caraveis á Virxe. Vístese con flores nunha estada xigante de madeira, que amodiño vai tomando a forma da Virxe. Un grande toldo azul e branco disponse entre a Basílica e un edificio á outra banda, para cubrila de posíbeis choivas. En calquera parte da fonte da praza, déixanse aínda máis flores e tamén unha clase de pesebres, feitos por cada falla. Contra as paredes da Basílica da Virxe, dispóñense recintos onde se meten aínda máis flores. As últimas falleiras ao facer a ofrenda sempre son a falleira infantil e a Falleira Maior, os máximos representantes da festa.

Foi un período marcado polo xurdimento dunha nova ameaza: o Sultanato otomán, que pouco a pouco foise estendendo desde Asia (Anatolia) a Europa, coa conquista de Bizancio primeiro, e despois dos demais estados dos Balcáns.

Identificáronse varios mutantes para o ABA de Arabidopsis thaliana, que están dispoñibles no Nottingham Arabidopsis Stock Centre, algúns son deficientes na produción de ABA e outros teñen alterada a sensibilidade á súa acción. As plantas que son hipersensibles ou non sensibles ao ABA mostran fenotipos específicos na dormencia de sementes, xerminación, regulación dos estomas, e algúns mutantes mostran atrofia do crecemento e follas amarelas/castañas. Estes mutantes reflicten a importancia do ABA na xerminación das sementes e no desenvolvemento temperán do embrión.

María (Leicester House, 22 de febreiro de 1723 - Hanau (Hessen, Alemaña), 14 de xaneiro de 1772), casada con Federico II, landgrave de Hesse-Kassel.

O programa da CRTVG Ben falado! estabeleceu semellanzas entre a historia da lingua inglesa e a historia da lingua galega, falando dos ""séculos escuros do inglés"".

Bartolomé faleceu o 5 de setembro de 1622 nos caios de Matacumbé e la Tortuga, a 30 leguas da Habana, no naufraxio do galeón Nuestra Señora de Atocha.

A canción patriótica God Save the King (Deus Salve ao Rei) naceu durante o reinado de Xurxo II. Pénsase que a primeira interpretación pública da canción —ás veces citada como unha adaptación dunha peza do compositor francés Jean-Baptiste Lully— ocorrido durante a rebelión dos ""Corenta e Cinco"". En referencia á rebelión xacobita, engadiuse un cuarto verso (que inclúe ""Rebellious Scots to crush""), aínda que se canta raramente na actualidade. ""Deus Salve ao Rei"" (ou ""Deus Salve á Raíña"") é actualmente o himno nacional non oficial do Reino Unido, un dos dous himnos nacionais de Nova Zelandia (xunto con ""Deus Defenda Nova Zelandia""), e o himno real de Australia e Canadá.